cyanic-selkie/wikianc huggingface dataset:
இலத்திகா
இலத்திகா (Lathika) இவர் ஓர் இந்திய பின்னணி பாடகர் ஆவார். 1980களின் பிற்பகுதியிலிருந்து 1990களின் முற்பகுதி வரை மலையாள திரைப்படத் துறையில் இசை விளக்கப்படங்களில் குரல் கொடுத்துள்ளார். 300க்கும் மேற்பட்ட படங்களுக்கு முக்கியமாக மலையாளம் மற்றும் தமிழ்த் திரைப்பட பாடல்களுக்காக இவர் குரல் கொடுத்துள்ளார். அந்தக் காலத்தின் இவரது சில புகழ் பெற்ற பாடல்கள் 'கத்தோடு கதோரம்…' மற்றும் 'தேவதூதர் பாடி…' ( கத்தோடு கதோரம் 1985 படம் ), 'பூ வேனம் பூப்பாத வேனம்…' (ஒரு மின்னாமினுங்கின்டே நூருங்குவெட்டம் ), மற்றும் 'தரும் தலிரும்…' ( சிலம்பு ) ஆகியன.
தொழில்
இலத்திகா தனது 16 வயதில் இயக்குநர் ஐ.வி.சசியின் 'அபிநந்தம்' (1976) என்றப் படத்திற்காக கண்ணூர் ராஜன் இசையமைத்த 'புஷ்பதல்பதின் ..' என்றப் படத்தில் அறிமுகமானார். பாடகர் கே.ஜே.யேசுதாசுடன் இவர் இணைந்து பாடினார்.
தற்போதைய வாழ்க்கை
தற்போது திருவனந்தபுரத்தில் உள்ள சுவாதி திருநாள் இசைக் கல்லூரியில் இசைத் துறையில் விரிவுரையாளராக பணியாற்றி வருகிறார். இவர் உதவி பேராசிரியராகப் பதவி உயர்வு பெற்று, அதே கல்லூரியில் பணிபுரிந்து வருகிறார்.
வெளி இணைப்புகள்
பகுப்பு:மலையாளத் திரைப்படப் பின்னணிப் பாடகர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:வாழும் நபர்கள்
1867
thumb|210px|right | [[ஜனவரி 1: ஐக்கிய அமெரிக்காவின் ஜோன் ஏ. ரோப்லிங் தொங்குபாலம்]] thumb|200px|right | [[பெப்ரவரி 17: சூயஸ் கால்வாய்]] thumb|200px| [[மார்ச் 30: அலாஸ்கா காசோலை கொடுத்து ரஷ்யாவிடம் இருந்து விலைக்கு வாங்கப்பட்டது.]] 1867 (MDCCCLXVII) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.
அக்சய் கண்ணா
அக்சய் கண்ணா (பிறப்பு ஏப்ரல் 4, 1975) ஒரு பிரபல இந்தி நடிகர். தயாரிப்பாளரும் நடிகருமான வினோத் கண்ணாவின் மகன் ஆவார். நடிகர் ராகுல் கண்ணாவின் சகோதரராகவும் இவர் அறியப்படுகிறார். 1997 ஆம் ஆண்டில் கதாநாயகனாகத் தனது தந்தை தயாரித்த திரைப்படத்தில் அறிமுகமானார்.
மும்பை பன்னாட்டு பள்ளியில் இவர் பயின்றார். பின்னர் ஊட்டி லவ்டேலில் உள்ள லாரன்சு பள்ளியில் தனது 11ஆவது & 12ஆவது வகுப்புகளைப் படித்தார். இவரது தாயார் கீதாஞ்சலி தலேயர்கான் பார்சி இனத்தைச் சேர்ந்தவராவார்.
புற இணைப்புகள்
பகுப்பு:இந்தித் திரைப்பட நடிகர்கள் பகுப்பு:1975 பிறப்புகள் பகுப்பு:வாழும் நபர்கள்
தரிந்து விமலதாச
தரிந்து விமலதாச (Tharindu Wimaladasa, பிறப்பு: ஆகத்து 24 1985), இலங்கை ராகமயைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டுகளில், இலங்கை அந்தோனியன் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
சாஜிதா சுல்தான்
சாஜிதா சுல்தான் அலி கான் படோடி (ஆகஸ்ட் 4, 1915 - செப்டம்பர் 5, 1995) போபாலின் நவாப் ஹமீதுல்லா கான் மற்றும் படோடியின் 8 வது நவாப் இப்திகர் அலிகானின் மகளின் மகள் ஆவார். இவர் சொந்த உரிமையில், 12 வது (கடைசியாக), போபாலின் நவாப் பேகம் என்று அறிவித்துக்கொண்டார்.
வாழ்க்கை வரலாறு
சாஜிதா சுல்தான் 1915 ஆம் ஆண்டு ஆகஸ்ட் மாதம் 4 ஆம் தேதி போபாலின் கஸ்ர்-இ-சுல்தானி அரண்மனையில், போபாலின் கடைசி ஆளும் நவாப் ஹமீதுல்லா கான் மற்றும் அவரது மமனைவி பேகம் மைமூனா சுல்தானுக்குமகளாக பிறந்தார். இவர் பெற்றோர்களுக்கு பிறந்த மூன்று குழந்தைகளில் இரண்டாவதாக பிறந்தவர். இவருக்கு ஒரு மூத்த சகோதரி அபிதா சுல்தான் மற்றும் ஒரு தங்கை ரபியா சுல்தான் இருந்தனர். போபாலின் பேகம் சுல்தான் ஜஹான் இவரது பாட்டியாவார் மற்றும் ஷாஜகான் பேகம் இவரது பெரிய பாட்டியாவார். பாகிஸ்தான் தூதர் ஷாஹ்யார் கான், இவரது சகோதரி அபிதா வழி மருமகன் ஆவார்.thumb|போபால் அரச குடும்பம்: இடமிருந்து வலமாக - நவாப் ஹமீதுல்லா கான், அவரது மனைவி பேகம் மைமூனா சுல்தான், அவர்களின் மகள்கள் - ரபியா சுல்தான், அபிதா சுல்தான், [[இலண்டன்|லண்டனில் சஜிதா சுல்தான், 1932|alt=|border|இடது]]
குடும்பம்
1939 ஆம் ஆண்டு ஏப்ரல் 23 அன்று சாஜிதா 8வது பட்டோடி நவாப் இப்திகார் அலி கான் அவர்களை திருமணம் செய்துகொண்டார். இவர்களுக்கு சலேஹா, சபிஹா, மற்றும் குத்சியா என்ற மூன்று மகள்களும், கிரிக்கெட் வீரர் மன்சூர் அலிகான் பட்டோடி என்ற ஒரு மகனும் உள்ளனர். நடிகர்கள் சைஃப் அலிகான் மற்றும் சோஹா அலிகான், நகை வடிவமைப்பாளர் சபா அலிகான் மற்றும் கிரிக்கெட் வீரர் சாத் பின் ஜங் ஆகியோர் இவரது பேரன்கள் மற்றும் பேத்திகள் ஆவார். இந்தி திரையுல நடிகை சாரா அலி கான் இவரது பேத்தியாவார்.
1952 ஆம் ஆண்டு ஜனவரி 5 அன்று, இப்திகர் அலி கான் இறந்தார். மன்சூர் தனது தந்தைக்குப் பின் படோடியின் 9 வது பெயரிடப்பட்ட நவாப் ஆனார்.
1995 ஆம் ஆண்டு செப்டம்பர் 5 அன்று தனது 80வது வயதில் இறந்தார். மன்சூர் அலி கான் பின்னர் போபால் அவ்கஃப் -இ-ஷாஹி, தற்போது மும்பையில் இவரது சபா அலி கான் பேத்தியோவுடன் சமய சொத்துக்களை காக்கும் அறக் காப்பாளர் ஆனார்.
குறிப்புகள்
பகுப்பு:இந்திய முஸ்லிம்கள் பகுப்பு:1995 இறப்புகள் பகுப்பு:1915 பிறப்புகள்
டேவிட் லொயிட்
டேவிட் லொயிட் (David Lloyd ), பிறப்பு: மார்ச்சு 18 1947, இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும், 407 முதல்தர துடுப்பாட்டப் போட்டிகளிலும், 288 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1974 - 1975 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கம்பர்லாந்து துடுப்பாட்டக்காரர்கள் பகுப்பு:வாழும் நபர்கள்
மாநில நெடுஞ்சாலை 126 (தமிழ்நாடு)
மாநில நெடுஞ்சாலை 126 அல்லது எஸ்.எச்-126 என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் அரக்கோணம் என்னும் இடத்தையும், ஓச்சேரி என்ற இடத்தையும் இணைக்கும் அரக்கோணம் - ஓச்சேரி சாலை ஆகும். இதன் நீளம் 32  கிலோமீட்டர்கள்.
வஞ்சிக்குழி ஊராட்சி
வஞ்சிக்குழி ஊராட்சி (Vanjikkuli Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள கல்வராயன் மலை வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2819 ஆகும். இவர்களில் பெண்கள் 1431 பேரும் ஆண்கள் 1388 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தொல்காப்பியம் செய்யுளியல் செய்திகள்
தொல்காப்பியம் பொருள் அதிகாரம் வாழ்க்கைப் பாங்கினையும், அதனை வெளிப்படுத்தும் நூலின் பாங்கினையும் உணர்த்துகிறது. முதல் ஆறு இயல்கள் வாழ்க்கைப் பாங்கை உணர்த்துகின்றன. இறுதி மூன்று இயல்கள் தமிழ்நூல் நெறியை உணர்த்துகின்றன. கருத்துகள் உவமத்தால் கூறப்படும்; செய்யுளில் கூறப்படும்; மரபுநெறியைப் பின்பற்றிக் கூறப்படும் என இம் மூன்றும் கூறுகின்றன. இவற்றுள் தொல்காப்பியம் செய்யுளியல் வாழ்க்கைப் பாங்கை உணர்த்தும் செய்யுளின் இலக்கணத்தை 235 நூற்பாக்களில் விளக்குகிறது. யாப்பியல் வகை என 26 பாங்குகளும், வனப்பு என 8 வகைப் பாங்குகளும் இந்த இயலில் கூறப்படுகின்றன.
அடிக்குறிப்பு
பகுப்பு:தொல்காப்பியம்
ஓரணு அயனி
முதல் வகை இரும அயனிச் சேர்மங்கள் ஒரே ஒரு வகையான அயனியை உருவாக்கும் உலோகத்தைக் (நேர்மின் துகள்) கொண்டிருக்கும். இரண்டாவது வகை அயனிச் சேர்மங்கள் ஒரே ஒரு உலோகத்தைக் கொண்டிருந்தாலும் ஒன்றிற்கு மேற்பட்ட அயனி வகைகளாக உருவாகும். அதாவது வேறுபட்ட மின்சுமை கொண்ட அயனிகள்.
மேற்கோள்கள்
பகுப்பு:அயனிகள்
சாலிசா தாமி
விங் கமாண்டர் சாலிஷா தாமி (Wing commander Shaliza Dhami), இந்திய வான்படையின் முதல் பெண் அதிகாரி ஆவார். இந்திய விமானப்படையின் மேற்குப் பகுதியில் போர்ப் பிரிவை வழிநடத்த குரூப் கேப்டனாக சாலிசா தாமி தேர்வு செய்யப்பட்டுள்ளார். குரூப் கேப்டன் ஷாலிசா தாமி 2003ல் ஹெலிகாப்டர் விமானியாக நியமிக்கப்பட்டார். இவர் 2800 மணி நேரத்திற்கும் மேலாக விமானப் பயண அனுபவம் பெற்றவர். சாலிஷா தாமி தற்போது ஒரு முன்னணி கட்டளைத் தலைமையகத்தின் செயல்பாட்டுப் பிரிவில் நியமிக்கப்பட்டுள்ளார் மற்றும் இந்திய வான்படையின் தலைமைத் தளபதியிடமிருந்து இரண்டு பாராட்டுகளைப் பெற்றுள்ளார்.
பணி
இந்தியாவின் பஞ்சாப் மாநிலத்தில் லூதியானாவில் வாழும் ஹர்கேஷ் தாமி-தேவி குமாரி தம்பதியருக்கு பிறந்த சாலிஷா தாமி மின்னனு மற்றும் தகவல் தொடர்பு படிப்பில் இளநிலை பொறியியல் பட்டம் பெற்றார். 2003ல் சாலிஷா தாமி தனது முதல் விமானப் பறப்பை மேற்கொண்டார். குறுகிய சேவை ஆணையத்தின் தேர்வில் வென்ற சாலிஷா தாமி  20 டிசம்பர் 2003 அன்று இந்திய வான்படையின் ஹெலிகாப்டர் விமானியாக பணியில் சேர்ந்தார். 20 டிசம்பர் 2005 அன்று பிளைட் லெப்டினண்ட் ஆக பதவி உயர்வு பெற்றார். 20 டிசம்பர் 2009 அன்று ஸ்குவாட்ரன் லீடராக பதவி உயர்வு பெற்றார். சாலிஷா தாமி தற்போது விங் கமாண்டர் பதவியில் உள்ளார்.
மேற்கோள்கள்
பகுப்பு:இந்திய வான்படை பகுப்பு:வாழும் நபர்கள் பகுப்பு:பஞ்சாபி மக்கள் பகுப்பு:இந்தியப் பெண்கள் பகுப்பு:இந்தியப் படைத்துறையினர் பகுப்பு:பெண் படைத்துறை அதிகாரிகள்
அண்டர்கோ நடவடிக்கை
அண்டர்கோ நடவடிக்கை (Operation Undergo) என்பது இரண்டாம் உலகப் போரின் மேற்குப் போர்முனையில் நடந்த ஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் கலே துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.
கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. டியப், லே ஆவர், போலோன் ஆகிய துறைமுகங்களைக் கைப்பற்றிய பின் கலே துறைமுகத்தை அணுகின. ஹிட்லர் “கோட்டைகள்” என அறிவித்திருந்த துறைமுகங்களில் கலேவும் ஒன்று. அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டிருந்தார். இதனால் கலேயின் ஜெர்மானியப் பாதுகாவல் படைகள் பின்வாங்காமல் நேசநாட்டுப் படைகளை எதிர்த்தன.
கலே நகரைக் கைப்பற்றும் முயற்சிக்கு அண்டர்கோ நடவடிக்கை என்று குறிப்பெயரிடப்பட்டிருந்தது. போலோன் நகரைக் கைப்பற்ற நடந்த சண்டையின் போது கையாண்ட அதே உத்திகளை இச்சண்டையிலும் நேசநாட்டுப் படைகள் கையாண்டன. நகரினை தொடர் குண்டுவீச்சுக்கு உள்ளாக்கி, ஜெர்மானியப் படைகளின் மன உறுதியைக் குலைத்த பின்னர் தரைவழியே தாக்கின. இத்தாக்குதலில் கனடிய 7வது மற்றும் 8வது தரைப்படை பிரிகேடுகள் ஈடுபட்டன. செப்டம்பர் 22ம் தேதி கலே மீது குண்டுவீச்சு தொடங்கியது. மூன்று நாட்கள் கழித்து தரைவழித் தாக்குதல் ஆரம்பமாகியது. கனடியப் படைகள் சிறிது சிறிதாக நகரினுள் முன்னேறின. செப்டம்பர் 29ம் தேதி பொதுமக்களை நகரிலிருந்து காலி செய்வதற்காக சிறிது நேரம் போர் நிறுத்தம் கடைபிடிக்கப்பட்டது. சண்டை மீண்டும் துவங்கிய பின்னர் ஜெர்மானியப் படைகள் விரைவாக சரணடைந்தன. செப்டம்பர் 30ம் தேதி கலே நகர் முழுவதும் நேசநாட்டுப் படைகள் வசமானது.
கலே நகருக்கு அருகில் கெப் கிரி நெஸ் (Cap Griz Nez) என்ற இடத்தில் அமைந்திருந்த ஜெர்மானிய கனரக பீரங்கிக் குழுமங்களும் தாக்கப்பட்டு செப்டம்பர் 29ல் கைப்பற்றப்பட்டன. இச்சண்டையில் கலே துறைமுகத்துக்குப் பெரும் சேதம் ஏற்பட்டிருந்ததால் அதனை உடனே கப்பல் போக்குவரத்துக்குப் பயன்படுத்த முடியவில்லை. நவம்பர் மாத நடுவில் தான் இத்துறைமுகம் மீண்டும் திறக்கப்பட்டது.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு
பிரசாந்தி நிலையம்
பிரசாந்தி நிலையம் (Prasanthi Nilayam) (14.16517°N, 77.81167°W, இந்தியாவின் ஆந்திரப் பிரதேசம், அனந்தபூர் மாவட்டம், புட்டபர்த்தியில் அமைந்துள்ளது. புட்டபர்த்தியில் பிறந்தவர் சத்திய சாயி பாபா ஆவார். இந்நிலையத்தை சத்திய சாயி பாபாவின் மைய அறக்கட்டளை நிறுவியது. ) பிரசாந்தி நிலையத்தில் சத்திய சாயி பாபா பக்தர்களுக்கு காட்சியளிப்பது வழக்கம். தற்போது பிரசாந்தி நிலையத்தில் சத்திய சாயி பாபா சமாதி உள்ளது.
புட்டபர்த்தியில் உள்ள பிரசாந்தி நிலையத்தை அடைவதற்கு சத்திய சாய் பிரசாந்தி இரயில்வே நிலையம் உள்ளது. இந்த இரயில்வே நிலையம் பிரசாந்தி நிலையத்திலிருந்து 8 கிலோ மீட்டர் தொலைவில் உள்ளது. இது பெங்களூருவிலிருந்து 154 கிலோ மீட்டர் தொலைவில் உள்ளது.
பிரசாந்தி நிலையம் உள்ள புட்டபர்த்தியில், சத்திய சாய் பல்கலைக்கழகம், உலகத் தரம் வாய்ந்த பல்நோக்கு சிறப்பு மருத்துவமனை, விளையாட்டு அரங்கங்கள், இந்து சமயக் கல்வி மையம் மற்றும் இசைக் கல்லூரி உள்ளது.
தட்ப வெப்பம்
கோடைக்காலத்தில் வெப்பம் 30 °C-40 °C, (86F - 104F) இருக்கும். குளிர்காலத்தில் 20 °C-27 °C (68F - 81F) வரை இருக்கும்
சாலை
இது ஆந்திராவின் அனந்தபூர் நகரத்திலிருந்து (84 km) தொலைவிலும், பெங்களூருவிலிருந்து 154 கிலோ மீட்டர் தொலைவிலும், ஐதராபாத்திலிருந்து (441 km) தொலைவிலும், சென்னையிலிருந்து (375 km) தொலைவிலும் உள்ளது.
இருப்புப் பாதைகள்
சத்திய சாய் பிரசாந்தி நிலையம் தொடருந்து நிலையம், புட்டபர்த்தியிலிருந்து 8 கிலோ மீட்டர் தொலைவில் உள்ளது. சென்னை, கோயம்புத்தூர், பெங்களூரு, ஐதராபாத், புது தில்லி செல்லும் தொடருந்துகள் புட்டபர்த்தி சத்திய சாய் பிரசாந்தி தொடருந்து நிலையத்தில் நின்று செல்லும்.
ஆனந்தூர் ஊராட்சி
ஆனந்தூர் ஊராட்சி (Anandur Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கயான் விமலசாந்த
கயான் விமலசாந்த (Gayan Wimalashantha, பிறப்பு: ஏப்ரல் 23 1983), இலங்கை ராகமயைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2005/06 பருவ ஆண்டுகளில், இலங்கை பொலிஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
மாநில நெடுஞ்சாலை 127 (தமிழ்நாடு)
மாநில நெடுஞ்சாலை 127 அல்லது எஸ்.எச்-127 என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் பள்ளிகொண்டா என்னும் இடத்தையும், ஆந்திரா மாநிலத்தின் பலமநேரி என்ற இடத்தையும் இணைக்கும் பள்ளிகொண்டா - பலமநேரி சாலை ஆகும். இதன் நீளம் 28.8  கிலோமீட்டர்கள்.
அடி அவாங்
இவர் மலேசிய இசுலாமிய கட்சியின் (Malaysian Islamic Party) (PAS) 7-ஆவது தலைவர்; 2 டிசம்பர் 1999 தொடங்கி 25 மார்ச் 2004 வரையில் திராங்கானு மாநிலத்தின் முதல்வர் (Menteri Besar of Terengganu) பதவி வகித்தவர்; 22 ஏப்ரல் 1982 தொடங்கி 3 ஆகத்து 1986 வரையில் திராங்கானு மாநில மாராங் தொகுதியின் சட்டமன்ற உறுப்பினர் (Marang State Constituency); 1986 முதல் 2018 வரை திராங்கானு மாநில ரூ ரெண்டாங் சட்டமன்றத் தொகுதியின் (Ru Rendang State Constituency) உறுப்பினர் பதவிகளை வகித்தவர்.
பொது
மலேசிய எதிர்க்கட்சிகளின் தலைவர் பதவியில் 8-ஆவது தலைவராக 23 சூலை 2002 தொடங்கி 21 மார்ச் 2004 வரை பதவி வகித்த இவர், பன்னாட்டு அளவில், பன்னாட்டு முசுலிம் அறிஞர்களின் சங்கத்தின் (International Union of Muslim Scholars) துணைத் தலைவராகவும் பணியாற்றி வருகிறார்.
அத்துடன் 2020-ஆம் ஆண்டில் இருந்து 2020-ஆம் ஆண்டு வரை மலேசியப் பிரதமர் துறையில் மலேசியப் பிரதமரின் மத்திய கிழக்கு நாடுகளுக்கான சிறப்புத் தூதராகவும் (Special Envoy of Malaysia to the Middle East) சேவை ஆற்றியவர்.
அங்காத்தான் பெலியா இசுலாம்
மேல்நாடுகளில் தம் உயர்க்கல்வியை முடித்துக் கொண்ட அவர் மலேசியாவுக்குத் திரும்பியதும், 1977-ஆம் ஆண்டில் அங்காத்தான் பெலியா இசுலாம் மலேசியா (Angkatan Belia Islam Malaysia) (ABIM) எனும் மலேசிய முற்போக்கு இளைஞர் அணியில் குழுவில் சேர்ந்தார்.
மலேசிய இசுலாமியக் கட்சியின் தலைவர்
ஓர் ஆண்டு கழித்து, 1978-ஆம் ஆண்டில், மலேசிய இசுலாமியக் கட்சியில் (Malaysian Islamic Party) (PAS) சேர்ந்தார். 1978 பொதுத் தேர்தலில் மாராங் சட்டமன்றத் தொகுதியில் போட்டியிட்டார். எனினும் பாரிசான் நேசனல் கட்சியின் துங்கு சாகித் துங்கு மூசாவிடம் (Tengku Zahid Tengku Musa) 64 வாக்குகள் வித்தியாசத்தில் தோல்வி அடைந்தார்.
அதன் பின்னர் மலேசிய இசுலாமியக் கட்சியின் பதவிகளில் விரைவாக உயர்ந்தார். 1989-இல் மலேசிய இசுலாமியக் கட்சித் தலைவர் பதவிக்கு பாட்சில் நூர் தேர்ந்தெடுக்கப்பட்டபோது, அடி அவாங் அக்கட்சியின் துணைத் தலைவரானார்.
2002-ஆம் ஆண்டு வரை அடி அவாங் துணைத் தலைவராக இருந்தார். அதே ஆண்டில் பாட்சில் நூர் (Fadzil Noor) மாரடைப்பால் இறந்தார். இதன் விளைவாக அடி அவாங், மலேசிய இசுலாமியக் கட்சியின் தலைவரானார்.
பிறப்பு
அடி அவாங் 1947-ஆம் ஆண்டு அக்டோபர் 20-ஆம் தேதி திராங்கானுவில் உள்ள மாராங் மாவட்டத்தில் உள்ள கம்போங் ருசிலா (Kampung Rusila) எனும் கிராமத்தில் பிறந்தார். ஒன்பது உடன்பிறப்புகளில் ஐந்தாவது குழந்தை; உடன்பிறப்புகளில் நால்வர் இறந்து விட்டனர்.
தேசூர்
தேசூர் (ஆங்கிலம்:Desur), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தின் வந்தவாசி வட்டத்தில் இருக்கும் ஒரு பேரூராட்சி ஆகும்’
அடி அவாங்
பிறப்பு
அடி அவாங்கின் தந்தையார் பெயர் அஜி அவாங் முகமது பின் அப்துல் ரகுமான் (Haji Awang Mohamad bin Abd Rahman). தாயாரின் பெயர் அஜ்ஜா அமினா யூசுப் (Hajjah Aminah Yusuf).
தேசூர்
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 114 மீட்டர் (374 அடி) உயரத்தில் இருக்கின்றது.
அடி அவாங்
வெளி இணைப்புகள்
பகுப்பு:மலேசிய அரசியல்வாதிகள் பகுப்பு:மலேசியாவில் அரசியல் பகுப்பு:மலேசிய முசுலிம் அரசியல்வாதிகள்
தேசூர்
பேரூராட்சியின் அமைப்பு
6.59 சகிமீ பரப்பும், 12 பேரூராட்சி மன்ற உறுப்பினரகளையும், 51 தெருக்களையும் கொண்ட  இப்பேரூராட்சி வந்தவாசி (சட்டமன்றத் தொகுதி)க்கும் ஆரணி மக்களவைத் தொகுதிக்கும் உட்பட்டதாகும். 2008 வரை பெரணமல்லூர் சட்டமன்ற தொகுதியில் இருந்தது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 1,163   வீடுகளும், 4,597 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 83.11%  மற்றும்  பாலின விகிதம் 1,000 ஆண்களுக்கு, 1047   பெண்கள் வீதம் உள்ளனர்.
கோவில்கள்
தேசூர் அருகில் சியமங்கலம் என்ற கிராமம் உள்ளது. இங்கு பல்லவ அரசரால் கட்டப்பட்ட குகைக் கோவில் உள்ளது.
மேற்கோள்கள்
பகுப்பு:திருவண்ணாமலை மாவட்டத்தில் உள்ள பேரூராட்சிகள்
அலுமினியம் மணிகள்
அலுமினியம் மணிகள் (Aluminium granules) என்பவை அலுமினியத்தால் உருவாக்கப்படும் மெல்லிய கோளவடிவ திரள்களாகும்.
தயாரிப்பு
அலுமினியத் துகள்கள் முதன்மை அல்லது இரண்டாம் தர அலுமினியத்தை உருக்கி காற்று அல்லது வெற்றிடத்தில் ஊதுவதால் உற்பத்தி செய்யப்படுகின்றன. அல்லது மணலில் அச்சு வார்த்து பின்னர் அதைச் சலித்தும் தயாரிக்கப்படுகின்றன. உருகிய அலுமினியத்தை தண்ணிரில் வார்ப்பிட்டும் அலுமினிய மணிகள் தயாரிக்கப்படுகின்றன.
தூளும் மணிகளும்
நுண்துகளாக்கப்பட்ட அலுமினியத்துடன் ஒப்பிடும்போது அலுமினிய மணிகள் பாதுகாப்பானதாகவும் பொருளாதாரப் பலனளிப்பவையாகவும் கண்டறியப்பட்டுள்ளது. மேலும், அலுமினிய மணிகள் உற்பத்தியிலும் பயன்படுத்துவதிலும் குறைந்த அளவே வெடிப்பு ஆபத்துகள் உள்ளன.
சிறப்பு
அலுமினியத் தூளின் அடர்த்தியுடன் ஒப்பிடுகையில் அலுமினிய மணிகளின் அடர்த்தி 1.0 முதல் 1.8 கிராம் / செ.மீ 3 வரை இருக்கிறது.
மேற்கோள்கள்
பகுப்பு:அலுமினியக் கலப்புலோகங்கள் பகுப்பு:ஆக்சிசன் நீக்கிகள்
டிலான் வூட்டஸ்
டிலான் வூட்டஸ் (Dilan Woutersz, பிறப்பு: அக்டோபர் 20 1977), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1999/00 பருவ ஆண்டுகளில், இலங்கை நொன்டர்ஸ் கிரிப்ஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
பாலக்காடு சட்டமன்றத் தொகுதி
பாலக்காடு சட்டமன்றத் தொகுதி, கேரள சட்டமன்றத்துக்கான தொகுதியாகும். இது பாலக்காடு மாவட்டத்தில் உள்ள பாலக்காடு நகராட்சியையும்,  பாலக்காடு வட்டத்திலுள்ள  கண்ணாடி,  பிராயிரி ஆகிய ஊராட்சிகளையும்,  ஆலத்தூர் வட்டத்திலுள்ள  மாத்தூர் ஊராட்சியையும் கொண்டது.
சான்றுகள்
பகுப்பு:கேரள சட்டமன்றத் தொகுதிகள் பகுப்பு:பாலக்காடு மாவட்டம்
ஆண்டி லொயிட்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1956 பிறப்புகள்
1978
1978 (MCMLXXVIII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
உதயகிரி குகைகள்
உதயகிரி குகைகள் (Udayagiri Caves) பண்டைய இந்து சமய சிற்பக்கலையை விளக்கும் குடைவரைக் கோயில் ஆகும். உதயகிரி குகைகள் மத்தியப் பிரதேச மாநிலத் தலைநகரான போபாலுக்கு வடகிழக்கே உள்ள விதிஷா நகரத்திலிருந்து 48 கி மீ தொலைவில் அமைந்துள்ளது. உதயகிரி குகைகள் பௌத்தத் தலமான சாஞ்சியிலிருந்து 13 கி மீ தொலைவில் உள்ளது. குப்தர்கள் காலத்திய புகழ்பெற்ற உதயகிரி குகைகள் தற்போது இந்தியத் தொல்லியல் துறையால் பராமரிக்கப்படுகிறது.
உதயகிரி குடவரைக் கோயில்கள் குப்தப் பேரரசின் காலத்தில் கி பி ஐந்தாம் நூற்றாண்டில் உதயகிரி மலையில் குடைந்தெடுத்து நிறுவப்பட்டது. உதயகிரி குகைகளின் குடைவரை சிற்பங்களில் விஷ்ணுவின் வராக அவதாரச் சிற்பம் மிகவும் சிறப்பானது. உதயகிரி குகை கல்வெட்டுக் குறிப்புகளில் குப்தப் பேரரசர்களான இரண்டாம் சந்திரகுப்தர் (கி பி 375-415) மற்றும் முதலாம் குமாரகுப்தன் (கி பி 415-55) ஆகியவர்களின் ஆட்சிக் காலத்தை விளக்குகிறது. உதயகிரி மலையில் இந்து சமயம் மற்றும் சமண சமயம் தொடர்பான 20 குகைகள் உள்ளது. குகை எண் 20-இல் மட்டும் சமண தீர்த்தங்கரர்களின் சிற்பங்களைக் கொண்டுள்ளது.
thumb|[[சாஞ்சி மற்றும் விதிஷா அருகில் அமைந்த உதயகிரி குகை எண் 1]] upright|thumb|left|200px|[[சிவன்|சிவ லிங்கம், குகை எண் 4]] thumb|right|200px|[[பூமாதேவியை பெருங்கடலிருந்து மீட்கும் வராகர், குகை எண் 5]] thumb|left| [[துவாரபாலகர், விஷ்ணு மற்றும் விநாயகர், குகை எண் 6]] thumb|left|உதயகிரி குகை எண் 8
வெளி இணைப்புகள்
பகுப்பு:மத்தியப் பிரதேச வரலாறு பகுப்பு:இந்தியத் தொல்லியற்களங்கள் பகுப்பு:இந்தியக் குடைவரைக் கோயில்கள் பகுப்பு:இந்துக் கோயில் கட்டிடக்கலை பகுப்பு:குப்தர் கட்டிடக்கலை பகுப்பு:குப்தப் பேரரசு
நாயாறு கடலடித் தாக்குதல், மார்ச் 2008
முல்லைத்தீவு, நாயாறு கடற்பரப்பில் 2008 ஆம் ஆண்டு மார்ச் மாதம் சனிக்கிழமை 22 ஆம் திகதியன்று அதிகாலை 2 மணியளவில் இலங்கைக் கடற்படையினருக்கும் தமிழீழ விடுதலைப் புலிகளின் கடற் கரும்புலியினருக்கும் இடையில் ஏற்பட்ட மோதலில் தமிழீழ விடுதலைப் புலிகளின் கடலடித் தாக்குதல் கையாளப்பட்டது. அதிகாலை 2:10 மணியளவில் இலங்கைக் கடற்படையினரின் பி 438 என்ற தொடர் இலக்கத்தினைக் கொண்ட அதிவேக டோறா பீரங்கிப்படகு 3 கடற்கரும்புலிகளான லெப்டினன்ட் கேணல் அன்புமாறன், மேஜர் நிரஞ்சனி, மேஜர் கனிநிலா ஆகியோரின் கரும்புலித் தாக்குதலில் மூழ்கடிக்கப்பட்டது. இத்தாக்குதலில் இப்பீரங்கிப் படகில் சென்ற 14 இலங்கைக் கடற்படையினர் கொல்லப்பட்டனர். இதனைத் தொடர்ந்து நடந்த இச்சமர் அதிகாலை 2:45 மணிவரை நடைபெற்றது. மூழ்கடிக்கப்பட்ட படகில் இருந்த அதிகாரி மற்றும் 6 கடற்படையினர் தப்பியுள்ளனர் எனவும் 10 கடற்படையினர் காணாமல் போயுள்ளனர் எனவும் படகின் கீழ்ப்பகுதியில் பாரிய வெடிப்பு ஏற்பட்டு அப்பகுதி பிரிந்து மூழ்கியதாகவும் தப்பிய இலங்கைக் கடற்படையினர் தெரிவித்தது குறிப்பிடத்தக்கது. இதன் மூலம் விடுதலைப் புலிகளினால் உருவாக்கப்பட்ட கடலடித் தாக்குதல் வெடிகருவியினால் அத்தாக்குதல் நடத்தப்பட்டிருக்கலாம் என இலங்கைக் கடற்படையினர் தெரிவித்திருப்பதும் குறிப்பிடத்தக்கது.
அரசினர் கலைக் கல்லூரி, திருவாடானை
அரசினர் கலைக்கல்லூரி, திருவாடானை இந்தியாவின் தமிழ்நாட்டில் இராமநாதபுரம் மாவட்டம் திருவாடானையில் செயற்பட்டுவரும் இருபாலாருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, உத்திரமேரூர், அரசினர் கலைக் கல்லூரி, கடலாடி, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.
நாயாறு கடலடித் தாக்குதல், மார்ச் 2008
பகுப்பு:இலங்கைச் செய்திகள் பகுப்பு:தமிழீழ விடுதலைப் புலிகளின் தாக்குதல்கள் பகுப்பு:தமிழீழ விடுதலைப் புலிகளின் கடற்கரும்புலித் தாக்குதல்கள் பகுப்பு:தமிழீழ விடுதலைப் புலிகளின் கடற் சமர்கள் பகுப்பு:தமிழீழ விடுதலைப் புலிகளின் கடலடித் தாக்குதல்கள்
அரசினர் கலைக் கல்லூரி, திருவாடானை
அமைவிடம்
இக்கல்லூரி தற்போது தற்காலிகமாக, திருவாடானை அரசினர் மேல்நிலைப்பள்ளியில் செயற்பட்டு வருகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அரசினர் கலைக் கல்லூரிகள்
வடக்கு கேப்
வடக்கு கேப் (Northern Cape) தென்னாப்பிரிக்காவின் ஒன்பது மாகாணங்களில் பரப்பளவில் மிகப் பெரியதும் மிகக் குறைந்த மக்கள்தொகை உடையதுமான மாகாணம் ஆகும். 1994ஆம் ஆண்டில் மாகாணங்கள் சீரமைக்கப்பட்டபோது பழைய கேப் மாகாணம் பிரிக்கப்பட்டு இது உருவானது. இந்த மாகாணத்தின் தலைநகரமாக கிம்பர்லி உள்ளது. இந்த மாகாணத்தில் கலகாரிப் பாலைவனப் பகுதியிலுள்ள கலகாரி ஜெம்சுபொக் தேசியப் பூங்கா அமைந்துள்ளது; எல்லை கடந்த உய்வகப் பூங்காவான இதனை போட்சுவானாவுடன் பகிர்கின்றது. மேலும் இங்கு ஆக்ராபிசு அருவியும் கிம்பர்லி வைரச் சுரங்கங்களும் அலெக்சாண்டர் விரிகுடாவும் உள்ளன. இதன் மேற்குப் பகுதியான நமாக்குவாலாந்து சிறுமலர்களுக்கு புகழ்பெற்றது. தெற்கில் கிரேட் காரூவிலுள்ள டெ ஆர், கோல்சுபெர்கு நகரங்கள், ஜோகானஸ்பேர்க், கேப் டவுன், எலிசபெத் துறைமுகம் நகரங்களுக்கு செல்வதற்கான போக்குவரத்து மையங்களாக  உள்ளன. வடகிழக்கில், குருமன் நகரமும் அங்குள்ள "குருமன் கண்" எனப்படும் இயற்கை நீருற்றும் இயற்கை எழில்மிக்க இடங்களாகும்; இங்குதான் 1821இல் முதல் சமயப் பரப்புரை நிலையம் நிறுவப்பட்டது. இம்மாகாணத்தில் ஆரஞ்சு ஆறு ஓடுகின்றது; இது  தென்கிழக்கில் விடுதலை இராச்சியத்திற்கும் வடகிழக்கில் நமீபியாவிற்கும் எல்லையாக  விளங்குகின்றது. இந்த ஆற்றுப் பாசனத்தால் உப்பிங்டன் அருகே திராட்சைத் தோட்டங்கள் வளர்க்கப்படுகின்றன.
மற்றெந்த மாகாணத்தை விட இங்கு ஆபிரிக்கான மொழி பேசுவோர் பெரும்பான்மையினராக உள்ளனர். இந்த மாகாணத்தின் நான்கு அலுவல் மொழிகளாக ஆபிரிகானா, சுவானா, சோசா, மற்றும் தென்னாப்பிரிக்க ஆங்கிலம் உள்ளது. சில பழங்குடியினர் நாமா, இக்வே போன்ற  உள்ளூர் மொழிகளைப் பயன்படுத்துகின்றனர்.
மேற்சான்றுகள்
பகுப்பு:தென்னாப்பிரிக்காவின் மாகாணங்கள்
மோகன் தாரியா
மோகன் தாரியா (14 பிப்பிரவரி 1925- 14 அக்டோபர் 2013) இந்திய அரசியல்வாதி, நடுவணரசு அமைச்சர், சமூகச் செயற்பாட்டாளர் மற்றும் வழக்கறிஞர் ஆவார்.
அரசியல் வாழ்க்கை
மகாராட்டிர மாநிலத்தில் ரைகத் மாவட்டத்தில் பிறந்த மோகன் தாரியா வழக்கறிஞராகத் தம் வாழ்க்கையைத் தொடங்கினார். இந்திய விடுதலைப் போராட்டம் நடந்த காலத்தில் பிரஜா சோசலிஸ்ட் என்ற கட்சியில் இணைந்தார். மோகன் தாரியா இரு முறை நாடாளுமன்ற உறுப்பினராகத் தேர்ந்தெடுக்கப்பட்டார். 1971 ஆம் ஆண்டில் இந்திரா காந்தி அமைச்சரவையில் இராசாங்க அமைச்சராக இருந்தார்.
பிரதமர் இந்திரா காந்தி கொண்டு வந்த நெருக்கடி சட்டத்தை எதிர்த்து கடுமையாகப் போராடினார். காங்கிரசுக் கட்சியிலிருந்து விலகினார். அதனால்  இளம் துருக்கியர் என்று இவரை அழைத்தனர். பின்னர் பாரதிய லோக தளம் என்ற கட்சியில் சேர்ந்தார். மொரார்சி தேசாய் பிரதமராக இருந்தபோது அவருடைய அமைச்சரவையில் மோகன் தாரியா வணிகத்துறை அமைச்சர் ஆனார்.
தம் இறுதிக் காலத்தில் தீவிர அரசியலிலிருந்து விலகி வன்ரை என்ற தன்னார்வத் தொண்டு அமைப்பைத் தொடங்கினார். காடுகளை வளர்த்துப் பேணும் நோக்கத்தில் இலக்கக் கணக்கில் மரக்கன்றுகளை வழங்கும் பணியை முடுக்கிவிட்டார்.
2005 ஆம் ஆண்டில் இவருக்கு இந்திய அரசு பத்ம விபூசண் விருது வழங்கி கௌரவித்தது.
பக்கா (திரைப்படம்)
பக்கா என்பது 2018 ஆம் ஆண்டு வெளியான தமிழ் மொழி காதல் நகைச்சுவைத் திரைப்படமாகும். இந்த திரைப்படத்தை பென் கன்ஸ்டோரிடியம் நிறுவனம் சார்பில் தி. சிவகுமார் தயாரிக்க, எஸ்.எஸ்.சூர்யா இயக்கத்தில் விக்ரம் பிரபு கதாநாயகனாக முதல் முறையாக இரண்டு வேடங்களில் நடிக்க, இவருக்கு ஜோடியாக நிக்கி கல்ரானி மற்றும் பிந்து மாதவி கதாநாயகிகளாக நடித்துள்ளார்கள்.
பிப்ரவரி 2017ஆம் ஆண்டு படப்பிடிப்பு துவங்கப்பட்டு ஏப்ரல் 27, 2018ஆம் ஆண்டு உலகம் முழுவதும் திரையிடப்பட்டு.
கதை சுருக்கம்
இந்த திரைப்படத்தின் கதை ஒரே ஊரைச் சேர்ந்த டோனி குமார் எனும் தோனி ரசிகர் விக்ரம் பிரபுக்கும், ராதா எனும் ரஜினி ரசிகை நிக்கி கல்ரானிக்கும் யாருடைய தலைவர் பெரியவர் என்பதில் மோதல் கூடவே காதல். இதனால் இவர்களின் காதல் விதி வசத்தால் கைகூடாமல் போகிறது. அதில் வெறுத்து போய் சென்னை வரும் டோனி குமார்.
காதல் தோல்வியால், குடித்து விட்டு தண்டவாளத்தில் வீழ்ந்து கிடக்கும் தோனி குமார் நதியா எனும் பிந்து மாதவியை காப்பாற்றுகிறார். பாண்டி போலவே இருக்கும் தோனி குமாரிடம் தன் காதல் கதையைச் சொல்கிறார் நதியா.
அரசன்குடியைச் சேர்ந்த பணக்கார மகளான நதியாவிற்கு, கோவில் திருவிழாவில் பொம்மை கடை வைக்கும் பாண்டி எனும் விக்ரம் பிரபு மீது காதல் வருகிறது. தனது தகுதியால் அந்த காதலை ஏற்க மறுக்கின்றார். இதனால் பாண்டி செல்லும் இடம் எல்லாம் தேடிச் சமாதானம் செய்து சென்னைக்கு அழைத்து வந்துவிடுகிறார் நதியா. அப்போது புகையிரத நிலையத்தில் நதியாவை விட்டுவிட்டு காணாமல் போகும் பாண்டி. இதனால் தற்கொலை செய்யப்போகும் நதியாவை காப்பாற்றுகிறார் தோனி குமார். இதன் பிறகு தோணி குமார் எப்படி நதியா மற்றும் பாண்டியின் காதலை குமார் எப்படி சேர்ந்து வைக்கின்றார் என்பது தான் மீதி கதை.
ஒலிப்பதிவு
இப்படத்தில் ஐந்து பாடல்களுக்கான இசையையும், பின்னணி இசையையும் சி. சத்யா மேற்கொண்டுள்ளார். இப்படத்தின் நான்கு பாடலுக்கு யுகபாரதி மற்றும் ஒரு பாடலுக்கு கபிலன் என்பவரும் பாடல்கள் எழுதியுள்ளனர்.
திரைப்படப்பணிகள்
2016 நவம்பர் மாதத்தில் இந்தத் திரைப்படத்தில் நடிகர் விக்ரம் பிரபு கதாநாயகனாக நடிப்பார் என்றும் இந்த திரைப்படத்திற்கு பக்கா என்றும் புதிய இயக்குனர் ஆன எஸ்.எஸ்.சூர்யா என்பவர் உறுதிசெய்தார். விக்ரம் பிரவு முதன்முறையாக இரட்டை வேட கதாபாத்திரத்தில் நடிக்கவிருக்கிறார் என்று இப்படத்தின் இயக்குநர் எஸ்.எஸ்.சூர்யா தெரிவித்தார். ஜனவரி 2017 ஆம் ஆண்டு முதல் கதாநாயகியாக நடிகை நிக்கி கல்ரானி என்பவர் ஒப்பந்தம் செய்யப்பட்டார். இவர் இதற்க்கு முன் 2017ஆம் ஆண்டு வெளியான நெருப்புடா என்ற திரைபபடத்தில் விக்ரம் பிரபு உடன் ஜோடி சேர்ந்து நடித்துள்ளார் என்பது குறிப்பிடத்தக்கது. இந்த திரைப்படம் நிக்கி கல்ரானியின் 25 வது திரைப்படம் மற்றும் இயக்குனர் எஸ்.எஸ்.சூர்யா என்பவர் நடிகர் ரஜனி காந்தின் ரசிகரும் ஆவார்.
அவர் கூறுகையில் இந்த திரைப்படம் ஒரு பொழுதுபோக்கு திரைப்படமாக இருக்கும் என்று, சூரி, சதீஸ், இமான் அண்ணாச்சி, சிங்கம்புலி போன்ற பல நகைச்சுவை நடிகர்கள் நடிக்கிறார்கள் என்றும், இந்த திரைப்படத்தின் முதல் படப்பிடிப்பு குற்றாலத்தில் பிப்ரவரி 1, 2017ஆம் ஆண்டு ஆரம்பிக்கப்பட்டு 20 நாட்கள் படப்பிடிப்புக்கள் செய்ய அட்டவணை செய்யப்பட்டது.
வெளி இணைப்புகள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சி. சத்யா இசையமைத்த திரைப்படங்கள்
முகுல் சங்மா
'''முகுல் எம். சங்மா '''(Mukul M. Sangma) (பிறப்பு 20 ஏப்ரல் 1965) இந்திய திரிணாமூல் காங்கிரசு அரசியல்வாதியும் மேகாலயாவின் முன்னாள் முதலமைச்சரும் ஆவார்.
இளமை வாழ்க்கை
சங்மா ஏப்ரல் 20, 1965ஆம் ஆண்டு செங்கோம்பரா சிற்றூரில் பினய் பூசண் எம். மராக் மற்றும் மறைந்த ரோசனா பேகம் தம்பதியினருக்கு பிறந்தார். அம்பாட்டியில் உள்ள அரசு இடைநிலைப்பள்ளியில் படித்தார். 1984ஆம் ஆண்டு சில்லாங்கின் புனித அந்தோணி கல்லூரியில் பல்கலைக்கழக புகுமுக வகுப்பை முடித்தார். 1989ஆம் ஆண்டு இம்பாலின் வட்டார மருத்துவ அறிவியல் கழகத்தில்(RIMS) மருத்துவப் பட்டம் பெற்றார். படிக்கும்போதே கல்லூரியில் மாணவர் பேரவையின் பல பதவிகளில் இருந்துள்ளார். 1991ஆம் ஆண்டு சிக்சாக் பொதுநல மருத்துவமனையில் மருத்துவ அதிகாரியாகப் பணியாற்றினார்.
குறிப்புகள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1965 பிறப்புகள் பகுப்பு:வாழும் நபர்கள் பகுப்பு:மேகாலயா முதலமைச்சர்கள்
முகம்மது சரூக்
முகம்மது சரூக் (Mohamed Zarook, பிறப்பு: சூலை 25 1967), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988/89 பருவ ஆண்டுகளில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1967 பிறப்புகள் பகுப்பு:வாழும் நபர்கள்
பெருமாள் தீயனூர் கருப்பனார் கோயில்
பெருமாள் தீயனூர் கருப்பனார் கோயில் தமிழ்நாட்டில் அரியலூர் மாவட்டம், பெருமாள் தீயனூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பணார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1564 இல் இந்தியா
1564 இல் இந்தியாவில் நடந்த நிகழ்வுகள்.
பாா்வை
பகுப்பு:1560களில் இந்தியா
நிலை மாற்றப் பொருள்
மிக அதிகமான உருகுதல் உள்ளுறை வெப்பம், குறிப்பிட்ட வெப்பநிலையில் உருகுதல் மற்றும் திடமாகக் கூடிய தன்மை மற்றும்  அதிக அளவிலான வெப்ப ஆற்றலை சேகரித்து வைக்கக் கூடிய பண்பு முதலியவற்றைக் கொண்ட பொருளுக்கு நிலை மாற்றப் பொருள் (phase-change material) என்று பெயர். திட நிலையில் இருந்து திரவ நிலைக்கு மாறும் போது வெப்பம் எடுத்துக் கொள்ளப் படுகிறது. திரவ நிலையில் இருந்து திட நிலைக்கு மாறும் போது வெப்பம் உமிழப் படுகிறது. சுழல் சக்கரம் எந்திர ஆற்றலை சேமிக்கவும், மின்கலன் மின்னாற்றலைச் சேகரிக்கவும் பயன்படுவது போல நிலை மாற்றப் பொருள் வெப்ப ஆற்றலைச் சேமிக்க உதவுகிறது. நிலை மாற்றப் பொருளின் தற்போதைய பயன்பாடுகள் அதிகரித்து வருகின்றன.
வெப்ப ஆற்றல் சேகரிப்பான்
நிலை மாற்றப் பொருளுக்கு அதிகப் படியான உருகுதல் உள்ளுறை வெப்பம் இருப்பதால் இது வெப்ப ஆற்றலைச் சேகரிக்க உதவுகிறது. மருத்துவத் துறையில் சில மருந்துகளை எப்போதும் குளிர்ந்த வெப்பநிலையில் வைத்திருக்க வேண்டியிருக்கும். மருந்துகளைப் பயணத்தின் போது கொண்டு செல்லும் போது குளிர்சாதனப் பெட்டியைக் கொண்டு செல்வது கடினம். நிலை மாற்ற பொருள்கள் இத்தகைய சமயங்களில் வெப்ப ஆற்றலை சுற்றுப் புறத்தில் இருந்து எடுத்து கொண்டு மருந்துகளை குளிர்ந்த நிலையில் வைக்க உதவுகிறது. நிலை மாற்ற பொருட்கள் வெப்ப ஆற்றல் சேகரிப்பான் எனவும் அழைக்கப் படுகின்றன.
வகைகள்
நிலை மாற்ற பொருட்களை இரு வகைகளாகப் பிரிக்கலாம். அவை கனிம மற்றும் கரிம நிலை மாற்றப் பொருட்களாகும். ஹைட்ரேட் உப்புகள் கனிம நிலை மாற்றப் பொருட்களுக்கு உதாரணம் ஆகும். பாரப்பின் மெழுகு கரிம நிலை மாற்றப் பொருட்களுக்கு உதாரணம் ஆகும்.
நிலை மாற்றப் பொருட்களின் உறைபொதியாக்கம்
நிலை மாற்றப் பொருளின் மூலக்கூறுகள் அதன் திரவ நிலையில் இருக்கும் போதே பிரிவடைந்து விடுவதால், திரவ நிலையில் இருந்து திண்ம நிலைக்கு மாறும் பொழுது முழுவதுமாகடத் திண்மம் ஆவது இல்லை. இந்நிகழ்வு வெப்பம் சேகரிக்கும் தன்மையைக் குறைக்கிறது. இதைத் தடுக்க, நிலை மாற்றப் பொருட்கள் உறைபொதியாக்கம் செய்யப்படுகின்றன. உறைபொதியாக்கம் என்பது நிலை மாற்றப் பொருட்களை குறிப்பிட்ட வகை உறையினில் வைத்து உபயோகப்படுத்துவதாகும். இவ்வகை உறையிடல் முறைகளால் நிலை மாற்றப் பொருட்களைச் வெப்பம் சேகரிக்கும் கொள்கலனாகச் செயல்படுகின்றன. மேலும் இது உருகுதல் மற்றும் உறைதல் நிகழ்வுகளை முறைப்படுத்துகிறது. நிலை மாற்றப் பொருட்களை மூடியிருக்கும் உறை, திரவம் உருகி வெளியேறாமல் இருக்கவும் பயன்படுகிறது. அதிகப் படியான பயன்பாடுகளில் நிலை மாற்றப் பொருட்கள் உறைபொதியக்கம் செய்யப்பட்டு பயன்படுத்தப் படுகின்றன. ஒரு சில பயன்பாடுகள் குறிப்பாக மின்னணு சாதனங்களைக் வெப்பத்தை வெளியேற்றும் சாதனங்களில் இவை உறையிடாமல் பயன்படுத்தப் படுகின்றன.
பகுப்பு:இயற்பியல் வேதியியல்
மாநில நெடுஞ்சாலை 128 (தமிழ்நாடு)
மாநில நெடுஞ்சாலை 128 அல்லது எஸ்.எச்-128 என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் சோளிங்கர் என்னும் இடத்தையும், காவேரிப்பாக்கம் என்ற இடத்தையும் இணைக்கும் சோளிங்கர் - காவேரிப்பாக்கம் சாலை ஆகும். இதன் நீளம் 30  கிலோமீட்டர்கள்.
மணலூர் சட்டமன்றத் தொகுதி
மணலூர் சட்டமன்றத் தொகுதி, கேரள சட்டமன்றத்திற்கான தொகுதியாகும். இது திருச்சூர் மாவட்டத்தின் திருச்சூர் வட்டத்திலுள்ள அரிம்பூர்,  மணலூர் ஆகிய ஊராட்சிகளையும்,  தலப்பிள்ளி வட்டத்தில் உள்ள  சூண்டல்,  கண்டாணசேரி ஆகிய ஊராட்சிகளையும்,  சாவக்காடு வட்டத்திலுள்ள  எளவள்ளி,  முல்லசேரி,  வாடானப்பள்ளி,   பாவறட்டி, தைக்காடு,  வெங்கிடங்கு ஆகிய ஊராட்சிகளையும் கொண்டுள்ளது.
சான்றுகள்
பகுப்பு:கேரள சட்டமன்றத் தொகுதிகள் பகுப்பு:திருச்சூர் மாவட்டம்
சிங்கம் புலி
சிங்கம் புலி 2011 ல் வெளிவந்த அதிரடி மசாலாத் தமிழ் திரைப்படமாகும். இதனை சாய் ரமணி இயக்கியிருந்தார். இத்திரைப்படத்தில் நடிகர் ஜீவா இரட்டை வேடங்களில் நடித்திருந்தார். இவருடன் ரம்யா, சந்தானம் போன்ற நடிகர்களும் நடித்திருந்தனர். இத்திரைப்படம் 4 மார்ச் 2011ல் வெளிவந்தது..
இத்திரைப்படம் ஹிந்தியில் டோ கா தட்கா என மொழிமாற்றம் செய்யப்பட்டு வெளியிடப்பட்டது.
வெளி இணைப்புகள்
பகுப்பு:2011 திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2011 தமிழ்த் திரைப்படங்கள் பகுப்பு:ஜீவா நடித்துள்ள திரைப்படங்கள்
சிரான் உபேந்திர தெரணியகல
சிரான் உபேந்திர தெரணியகல (Siran Upendra Deraniyagala) இலங்கையைச் சேர்ந்த ஒரு தொல்லியலாளர். இவர் இலங்கை தொல்பொருளியல் திணைக்களத்தின் இயக்குனர் நாயகமாகப் பணியாற்றியுள்ளார். அத்துடன், இலங்கையில் தொல்லியல் தொடர்பிலான பல்வேறு பொறுப்புக்களையும் இவர் வகித்துள்ளார்.
வரலாறு
இலங்கை திரும்பிய சிரான் தெரணியகல, 1968ம் ஆண்டில் இலங்கை அரசாங்கத்தின் தொல்லியல் திணைக்களத்தில் உதவி ஆணையாளராகப் பணியில் அமர்ந்தார். அக்காலத்தில் அறிவியல்சார் அகழ்வாய்வுகளுக்குப் பொறுப்பாக இருந்தார். 1988ல் ஆவார்டில் முனைவர் பட்டத்தையும் பெற்றுக்கொண்டார். இதற்காக இவர் சமர்ப்பித்த ஆய்வுக்கட்டுரையும், தொடர்ந்த இது தொடர்பான வெளியீடும் இலங்கையில் மட்டுமன்றி ஏனைய தென்னாசிய நாடுகளின் வரலாற்றுக்கு முந்தியகால தொல்லியல் ஆய்வுகள் தொடர்பில் தாக்கத்தை ஏற்படுத்தியது.
வெளியிணைப்புக்கள்
பகுப்பு:இலங்கைத் தொல்பொருள் ஆய்வாளர்கள் பகுப்பு:1942 பிறப்புகள் பகுப்பு:வாழும் நபர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
புதின எழுத்தாளர்
நாவலாசிரியர் என்பவர் பெரும்பாலும் புதினங்களை ஆக்கும் எழுத்தாளர் ஆவார். இவர் புனைகதை, புனைவிலி போன்ற பிறவகை ஆக்கங்களையும் படைக்கக்கூடும்.. சிலர் தொழில்முறை நாவலாசிரியர்களாக உள்ளனர்; இவர்களது வாழ்வாதாரமாக அவர்கள் எழுதும் புதினங்கள் அமைகின்றன. மற்றும் சிலர் இதனை துணை ஆதாரமாகவோ, பொழுதுபோக்காகவோ கொண்டுள்ளனர். தங்களது முதல் புதினத்தை அச்சிடுவதற்கு பெரும்பாலோர் மிகவும் போராட வேண்டியுள்ளது. ஆனால் ஒருமுறை அச்சேறி அங்கீகரிக்கப்பட்டால் தொடர்ந்து தமது படைப்புக்களை அச்சேற்றுவது எளிதாக உள்ளது. வெகுசிலர் குறிப்பிடத்தக்க இலக்கியவாதிகளாக ஏற்கப்பட்டு  பணமும் புகழும் ஈட்டுகின்றனர். வாரப் பத்திரிகைகளிலும் மாதப் பத்திரிகைகளிலும் தங்கள் புதினத்தை அச்சிடுவோரும் உள்ளனர்.
பகுப்பு:இலக்கியம் பகுப்பு:தொழில்கள்
இப்பியாசு
வாழ்க்கை
ஹிப்பியாஸ் கிமு 5 ஆம் நூற்றாண்டின் நடுப்பகுதியில் (கி.மு. 460) கிரேக்கத்தின் எலிசில் பிறந்தார். இவர் புரோட்டோகோராஸ் மற்றும் சாக்கிரடீசின் சமகாலத்தவராவார். இவர் ஹெகேசிடாமஸின் சீடராவார். இவரது திறமை காரணமாக, இவரது சக குடிமக்கள் அரசியல் விசயங்களிலும், எசுபார்த்தாவிற்கான இராஜதந்திர பணியிலும் இவரது சேவைகளைப் பயன்படுத்திக்கொண்டனர். ஆனால் இவர் எல்லா வகையிலும் அந்தக் காலத்தின் மற்ற சோபிஸ்டுகளைப் போலவே செயல்பட்டார்: இவர் கற்பித்தல் மற்றும் பொதுக்கூட்ட உரை நோக்கத்திற்காக கிரேக்கத்தின் பல்வேறு நகரங்கள் மற்றும் மாவட்டங்களுக்குச் சென்றார். பிளேட்டோவின் இரண்டு உரையாடல்களான, ஹிப்பியாஸ் மேஜர் மற்றும் ஹிப்பியாஸ் மைனர் ஆகியவற்றில் இவரை வீணானவர் என்றும், திமிர் பிடித்தவர் என்றும் சித்தரிக்கின்றன.
வேலை
இப்பியாசு மிகவும் விரிந்த அறிவாற்றல் கொண்டவர். மேலும் இவர் சொல்லாட்சி, மெய்யியல், அரசியல் ஆய்வுகளில் தன்னை ஈடுபடுத்திக் கொண்டார். அதேசமயம் இவர் கவிதை, இசை, கணிதம், ஓவியம், சிற்பம் ஆகியவற்றிலும் நன்கு தேர்ச்சி பெற்றிருந்தார். இவர் தன் வாழ்க்கையில், பயன்படுத்திய முத்திரை மோதிரம், மேலங்கி, காலணிகள் போன்ற உடமைகளில் தன் சொந்த கைகளால் உருவாக்காத எதையும் தன் உடலில் அணியவில்லை என்று பெருமையாகப் பேசுவார். ஒலிம்பியானிகோன் அனாகிராப் ( Ὀλυμπιονικῶν Ἀναγραφή ) என அழைக்கப்படும் ஒரு தொலைந்து போன படைப்பை இவர் வைத்திருந்தார், அதில் கிமு 776 இல் ஒலிம்பிக் விளையாட்டில் கொரோபசின் வெற்றியைக் ஒலிம்பியாடில் கணக்கிட்டிருந்தது, அது அனைத்து ஓலிம்பிக் வெற்றி குறித்த பிற்காலப் பட்டியல்களுக்கும் அடிப்படையானது. மறுபுறம், இவரது அறிவு பொதுவாக மேலோட்டமாகத் தோன்றும், இவர் எந்தவொரு குறிப்பிட்ட கலை அல்லது அறிவியல் விவரங்களுக்குள் நுழைவதில்லை, மேலும் சில பொதுவான விஷயங்களில் திருப்தி அடைந்தார். இது எதையும் பற்றிய முழுமையான அறிவு இல்லாமல் எல்லாவற்றையும் பேசுவதற்கு அவருக்கு உதவியது. இந்த ஆணவம், அறியாமையுடன் இணைந்து. இதனால் இப்பியாசை பிளேட்டோ கடுமையான விமர்சிக்க காரணமாயிற்று. ஏனெனில் சோபிஸ்ட்டுகள் மிகவும் பரவலாக நற்பெயரைக் கொண்டிருந்தனர். அதனால் உயர் வகுப்பு இளைஞர்களின் கல்வியில் பெரும் தாக்கத்தை அவர்கள் ஏற்படுத்தினார். ஹிப்பியாசால் கண்டுபிடிக்கப்பட்டதாக கூறப்படும் ஒரு கணிதக் கண்டுபிடிப்பு சில சமயங்களில் ஹிப்பியாஸின் குவாட்ராட்ரிக்ஸ் என்று அழைக்கப்படுகிறது.
குறிப்புகள்
பகுப்பு:சோபிஸ்டுகள்
எஸ். சீனிவாசன்
'''எஸ். சீனிவாசன் (S. Srinivasan)''' இவர் ஓர் இந்திய கட்டிடப் பொறியாளர் ஆவார். இவர் திருக்குறளை கன்னட மொழியில் மொழிபெயர்த்ததில் மிகவும் பிரபலமானார்.
எஸ்.சீனிவாசன் கர்நாடகாவின் கொல்லேகலில் தமிழ் பேசும் குடும்பத்தில் பிறந்தார். தரகபுரா மற்றும் அலகள்ளி கிராமங்களில் தனது பள்ளிப்படிப்பை முடித்தார். பின்னர் மைசூரில் உள்ள புனித பிலோமினா கல்லூரி மற்றும் கோயம்புத்தூரில் உள்ள சிறீ ராமகிருஷ்ணா மிஷன் பாலிடெக்னிக் ஆகியவற்றில் பயின்றார். 1965 ஆம் ஆண்டில் கட்டிடப் பொறியாளாராக தனது வாழ்க்கையைத் தொடங்கிய இவர் 2003 இல் ஓய்வு பெற்றார். பின்னர் உதயம் என்ற தமிழ் இதழில் எழுதத் தொடங்கிய இவர் தமிழ் வாசகர்களுக்கு 'உதயம்' சீனிவாசன் என்று அறிமுகமானார். இவரது மொழிபெயர்ப்பு நாடகம் கிரிஷ் கர்னாட் மூலம் 'அயாவதானா' என்ற பெயரில் தில்லி தமிழ் சங்கத்தில் அரங்கேறியது.
2014 ஆம் ஆண்டில், சீனிவாசன் முழுத் திருக்குறள் உரையையும் கன்னட மொழியில் மொழிபெயர்த்தார். இதை சென்னையில் உள்ள செம்மொழித் தமிழாய்வு மத்திய கழகம் வெளியிட்டது.
குறிப்புகள்
பகுப்பு:தமிழ்-கன்னட மொழிபெயர்ப்பாளர்கள்
பிரேசில் உச்ச நீதிமன்றம்
பிரேசில் உச்ச நீதிமன்றம் (Supreme Federal Court) பிரேசில் தலைநகர் பிரேசிலியா ல் உள்ளது. இந் நீதிமன்றம் பிரேசிலின் அரசியலமைப்பு சட்டம் இயற்றுதலில் பிரேசில் சட்டத்தின் உச்ச நீதிமன்றம் மற்றும் அதன் தீர்ப்புகள் முறையிட முடியாது. மத்திய அரசியலமைப்பு சட்டங்களைப் பொறுத்தவரை, அரசியலமைப்பற்ற விவகாரங்கள் சம்பந்தப்பட்ட வினாக்களில், உயர் நீதிமன்றம், ஆட்சி, உச்சநீதி மன்றம் ஆகும்.
உச்சநீதிமன்றத்தின் நீதி மற்றும் நிர்வாகக் கூட்டங்கள் 2002 முதல் தொலைக்காட்சியில் நேரடியாக ஒளிபரப்பப்பட்டுள்ளன. பொதுமக்கள்  நீதிமன்ற வழக்காடல்களை பார்வையிட அனுமதியளிக்கப்பட்டுள்ளது.
நீதிமன்றத்தின் அரசியலமைப்பு
இந்த நீதிமன்றம் பிரேசில் அரசியலமைப்பு சட்டத்தின் படி கட்டமைக்கப்பட்டது.
மேற்கோள்கள்
பகுப்பு:நீதிமன்றங்கள் பகுப்பு:உச்ச நீதிமன்றங்கள் பகுப்பு:பிரேசில்
வன்னியூர்க் கவிராயர்
வன்னியூர்க் கவிராயர் எனும் புனைபெயரைக்கொண்ட '''எம். எவ். சௌந்தரநாயகம்''' ஈழத்தின் எழுத்தாளர்களில் ஒருவராவார். கவிதைகள் மற்றும் சிறுகதைகளை எழுதிப் புகழ்பெற்றார். இவரது சொந்த ஊர் செட்டிக்குளமாகும். வன்னியூர் கவிராயர் அவர்கள் கிறித்தவராகப் பிறந்து கிறித்தவப் பாடசாலையிலேயே தமது கல்வியைத் தொடர்ந்த ஒருவர் எனினும் அவரின் ஆக்கங்களில் வேறுமதத் தாக்கங்களை அவதானிக்கக் கூடியதாக உள்ளது. இவரின் கவிதைகளில் நாட்டுப்பற்று, மொழிப்பற்று, சிறுமையைக் கண்டு சினம் கொள்ளல்  மற்றும் சாதி, மதம், இனம், மொழி, மாவட்டம், பிரதேசம் போன்ற பிரிவுகள் மூலம் உயர்வு தாழ்வு பாராட்டாத ஒரு சமூக அமைப்பு, மறுமலர்ச்சி போன்ற பல பண்புகளை அவதானிக்கக் கூடியதாக உள்ளது. இவர் 1978ஆம் ஆண்டில் இறைவனடி சேர்ந்தார்.
மேற்கோள்கள்
பகுப்பு:ஈழத்துக் கவிஞர்கள் பகுப்பு:ஈழத்து எழுத்தாளர்கள் பகுப்பு:1978 இறப்புகள்
மன்னார் முன்னகர்வு முறியடிப்புச் சமர், மார்ச் 2008
மன்னார் முன்னகர்வு முறியடிப்புச் சமர், மார்ச் 2008 என்பது இலங்கை இராணுவத்தினரால் 2008 ஆம் ஆண்டு மார்ச் 22 சனிக்கிழமை அதிகாலை 4:30 மணியளவில் இலங்கையின் வட மாகாணத்தில் மன்னாரில் மேற்கொண்ட பாரிய படை முன்னகர்வை தமிழீழ விடுதலைப் புலிகள் எதிர்கொண்டு அதனை முறியடித்த நிகழ்வைக் குறிக்கும்.
மன்னாரில் பாலைக்குழி, இத்திக்கண்டல் ஆகிய பகுதிகளில் இரு முனைகள் மீதான இப்படை முன்னகர்வில் பல்குழல் வெடிகணைகள், ஆட்லறித் தாக்குதல், மோட்டார்த் தாக்குதல் மிகச் செறிவான சூட்டாதரவு போன்றன உபயோகிக்கப்பட்டன. அதிகளவில் எறிகணைத் தாக்குதல் நடத்தியவாறு முன்னேறிய இலங்கைப் படையினரின் முன்னகர்வுகளை முறியடிக்கும் விதமாக எறிகணைத் தாக்குதலுடன் கூடிய முறியடிப்புத் தாக்குதலை விடுதலைப் புலிகள் மேற்கொண்டனர். அன்று மாலை 5:00 மணி வரை நீடித்த இம்முறியடிப்புச் சமரில் 55க்கும் அதிகமான இலங்கை இராணுவத்தினர் கொல்லப்பட்டு 120க்கும் அதிகமான படையினர் படுகாயமடைந்தனர். காயமடைந்த படையினர் ஊர்திகள் மற்றும் உலங்குவானூர்திகள் மூலம் மருத்துவமனைக்கு எடுத்துச் செல்லப்பட்டனர். இதனால் மன்னார் - வவுனியா சாலைப் போக்குவரத்து இலங்கை இராணுவத்தினரால் தடைப்பட்டதும் குறிப்பிடத்தக்கது.
வவுனியா
வவுனியா இலங்கையின் வடமாகாணத்தில் உள்ள ஒரு நகரமாகும். இதன் எல்லைகளாக மன்னார், முல்லைத்தீவு, அனுராதபுரம், திருகோணமலை ஆகிய மாவட்டங்கள் அமைந்துள்ளன. இலங்கையில் இரு தசாப்தங்களிற்கும் மேலாக நடந்த உள்நாட்டுப் போரினால் மக்கள் இடம் பெயர்ந்து இப்பகுதியில் குடியேறினார்கள். இலங்கையின் வடக்குக் கிழக்கு மாகாணத்தில் மிகவும் வளர்ச்சியுடைய நகரமாக அமைந்துள்ளது. ஈழப்போரில் வன்னிப் பகுதியில் இருந்து இடம்பெயர்ந்தவர்களில் பல்லாயிரக்கணக்கானோர் இம்மாவட்டத்திலேயே உள்ளனர். மெனிக்பாம் நலன்புரி நிலையம் இங்கு அமைந்துள்ளது. கிமு 5 ஆம் நூற்றாண்டுக்கும் கிபி 13 ஆம் நூற்றாண்டுக்கும் இடையில் இன்றைய வவுனியா மாவட்டம் ரஜரட்டையின் ஒரு பகுதியாக இருந்தது. வவுனியா மாவட்டம் பின்னர் வன்னியர் தலைமைகளால் ஆளப்பட்டது,  இந்த மாவட்டம் பின்னர் போர்த்துகீசியம், டச்சு மற்றும் பிரிட்டிஷ் கட்டுப்பாட்டின் கீழ் வந்தது. 1815 இல் ஆங்கிலேயர்கள் முழுத் தீவின் கட்டுப்பாட்டையும் பெற்றனர். அவர்கள் தீவை மூன்று இன அடிப்படையிலான நிர்வாகக் கட்டமைப்புகளாகப் பிரித்தனர்: கீழ் நாட்டு சிங்களவர்கள், கண்டிய சிங்களவர்கள் மற்றும் தமிழ். அப்போது வன்னி மாவட்டம் என்று அழைக்கப்பட்ட மாவட்டம் தமிழ் நிர்வாகத்தின் ஒரு பகுதியாக இருந்தது. 1833 ஆம் ஆண்டில், கோல்ப்ரூக்-கேமரூன் கமிஷனின் பரிந்துரைகளின்படி, இன அடிப்படையிலான நிர்வாக கட்டமைப்புகள் ஐந்து புவியியல் மாகாணங்களாகப் பிரிக்கப்பட்டு ஒற்றை நிர்வாகமாக ஒருங்கிணைக்கப்பட்டன. வன்னி மாவட்டம், யாழ்ப்பாண மாவட்டம் மற்றும் மன்னார் மாவட்டத்துடன் இணைந்து புதிய வடக்கு மாகாணத்தை உருவாக்கியது. வன்னி மாவட்டம் பின்னர் முல்லைத்தீவு மாவட்டமாகவும் பின்னர் வவுனியா மாவட்டமாகவும் மாற்றப்பட்டது. இலங்கை சுதந்திரம் அடைந்த நேரத்தில், வட மாகாணத்தில் அமைந்துள்ள மூன்று மாவட்டங்களில் வவுனியாவும் ஒன்றாகும். செப்டம்பர் 1978 இல் வவுனியா மாவட்டத்தின் வடக்குப் பகுதியிலிருந்து முல்லைத்தீவு மாவட்டத்தின் எல்லை உருவாக்கப்பட்டது.
வவுனியா மாவட்டத்தின் மேற்பரப்பு நீர்
புவி மேற்பரப்பில் காணப்படும் நீர் வளிமண்டலச் செயற்பாடுகளுடன் இணைந்ததுடன் கண்டங்களின் காலநிலைகளை நிர்ணயிப்பதிலும் ஓர் அடிப்படைக் காரணியாக விளங்குகின்றது. அயன மண்டல நாடான இலங்கையின் நீர்வளங்கள் மழைவீழ்ச்சியில் காணப்படும் பருவகால, இடம்சார்ந்த வேறுபாடுகளினா தீரமானிக்கப்படுகின்றன. புவி மேற்பரப்பில் காணப்படுகின்ற நீரானது மேற்பரப்பு நீர், தரைகீழ்நீர் என வகைப்படுத்தப்படுகின்றது. நீர்த்தேக்கங்கள், ஏரிகள், குளங்களில் தேங்கியுள்ள வடிவிலும் ஆறுகள், கங்கைகளில் ஓடும் நீர் வடிவிலும் மேற்பரப்பு நீர் காணப்படுகின்றது. இலங்கையின் மத்திய மலைத்திணிவுகளிலிருந்து 103 ஆறுகள் நாட்டின் பல பாகங்களினூடாக ஆரை வடிவில் பாய்ந்தோடுகின்றன. இலங்கை ஒரு பொருளாதார நாடாக இருப்பதனால் உலர்வலய விவசாய நடவடிக்கைகளுக்கு நீர்ப்பாசன வசதிகள் அவசியமானதாக உள்ளது. இந்த வகையில் இலங்கையின் வடமாகாணத்தில் அமைந்துள்ள வவுனியா மாவட்டத்தில் விவசாய அபிவிருத்தியில் நீரானது நேரடியான தாக்கத்தைக் கொண்டுள்ளது.
வவுனியா மாவட்டத்தில் மேற்பரப்பு நீர்வளங்களாக குளங்களும் ஆறுகளும் காணப்படுகின்றன. ஆரம்ப காலங்களில் வவுனியா மாவட்டத்தில் நீர்த் தேவைகள் குளங்களில் இருந்து பூர்த்தி செய்யப்பட்டது. எனினும் விவசாயத் தேவைக்கான நீர்ப்பாசன நடவடிக்கைகளுக்காக தோட்டக் கிணறுகள் போன்ற ஆழமான கிணறுகள் பயன்படுத்தப்படுகின்றது. இங்குள்ள குளங்களில் பாரிய குளங்கள் ஆண்டு முழுவதும் நீரினைக் கொண்டு காணப்படுகின்றது. எனினும் சிறிய குளங்கள் மாரி காலங்களில் நீரினைக் கொண்டதாகவும் வரண்ட மாதங்களில் வற்றிவிடும் தன்மையும் கொண்டுள்ளது. அந்தவகையில் இம் மாவட்டத்தில் ஒரு பெரிய குளம் உட்பட 22 நடுத்தர குளங்களும், 674 சிறிய நீர்பாசன குளங்களும் அத்துடன் 22 புராதன குளங்களும் காணப்படுகிறது. இங்கு நீர் வளமானது மழைவீழ்ச்சியிலும் வற்றாத ஆறுகளிலும் தங்கியுள்ளது. 674 சிறிய நீர்ப்பாசன திட்டத்தில் 83 கைவிடப்பட்டுள்ளது. உலக வங்கி நிதிஉதவித்திட்டத்தின் கீழ் NEIAP – I   மூலம் 103 சிறிய நீர்ப்பாசன திட்டங்கள்  01.04.2005 ஆண்டின் இறுதியில் பூரணப்படுத்தப்பட்டது. அத்துடன் 22 குளங்கள் 2004 இல் 10,000 சிறிய  குளங்கள் மீளமைப்பு  திட்டத்தின் கீழ்  மீளமைக்கப்பட்டது. வவுனியா மாவட்டத்தில் காணப்படுகின்றன.
பல்கலைக்கழகம்
300px|left|வவுனியா மாவட்ட அளவிடைக்கான படம் இலங்கையின் வவுனியா பல்கலைகழகம் வவுனியா நகரப் பகுதியில் அமைந்துள்ளது. இவ் பல்கலைகழகத்திற்கு ஒரு தொகுதி நிலப்பரப்பானது A30 வவுனியா மன்னார் வீதியில், வவுனியா நகரத்திலிருந்து 8 கிமீ தொலைவிலுள்ள பம்பைமடுப் பகுதியில் ஒதுக்கப்பட்டு விடுதிகளிற்கான ஆரம்பவேலைகள் தொடங்கியுள்ளபோதிலும் உள்நாட்டுப் போர் காரணமாக இதன் கட்டட வேலைகள் முடிவடையவில்லை.
இதை விட வவுனியா குருமன்காட்டில் விஞ்ஞான பீடமும், மற்றும் புகையிரத நிலைய வீதியூடாகச் செல்லும் உள்வட்ட வீதியில் முகாமைத்துவக் கற்கைகளும் பார்க் வீதியில் யாழ் பல்கலைக்கழகத்தின் ஆங்கில பீடமும் அமைந்துள்ளன.
விவசாயக் கல்லூரி
வவுனியா யாழ்ப்பாணம் வீதியில் தாண்டிக்குளம் என்ற இடத்தில் வவுனியா விவசாயக் கல்லூரி அமைந்துள்ளது. இந்தக் கல்லூரி, 1989 ஆம் ஆண்டு வடகிழக்கு மாகாணத்தில், விவசாய பட்டயப் படிப்பை வழங்குவதற்காக ஆரம்பிக்கப்பட்டது.
மத வழிபாட்டுத் தலங்கள்
வவுனியாவில் நான்கு மதங்களுக்குமான வழிபாட்டுத் தலங்கள் உள்ளன.
சைவக் கோயில்கள்
thumb|right|காவடி எடுக்கும் பக்தர்கள்
போக்குவரத்து
வவுனியா தொடருந்து நிலையம் ஊடான தொடருந்து சேவைகள் காங்கேசன்துறை முதல் கொழும்பு கோட்டை வரை நடைபெறுகின்றன. யாழ்ப்பாணத்தில் இருந்து பேருந்து சேவைகள் வவுனியா ஊடாக கொழும்பு மற்றும் பிற நகரங்களுக்குச் செல்கின்றன. இருபத்து நான்கு மணிநேரமும் போக்குவரத்து வசதியை பெற முடிதல் வவுனியா நகரின் சிறப்பாகும்
தொலைத் தொடர்பு
வவுனியாவில் அரச அஞ்சல் அலுவலகம் தவிர முகவர் அஞ்சல் நிலையங்களும் அமைந்துள்ளன. டயலாக், மொபிடெல், ஹட்ச், எயார்டேல், எடிசலட் மற்றும் லங்காபெல் போன்ற தனியார் தொலைபேசி நிறுவங்களும் சிறி லங்கா டெலிகொம்மும் தொலைபேசி மற்றும் 4G இணையத்தள சேவையினை வழங்குகின்றன
அரச இலவச Wi-fi ( வயர்லெஸ் ) சேவையினை வவுனியா பேருந்து நிலையம், வவுனியா புகையிரத நிலையம், வவுனியா பொது நூலகம் ஆகிய இடங்களில் பெற முடிவதுடன் தனியார் சேவையினை அசிச்டியா ( Assistia ) நிறுவனம் வழங்குகிறது
மேற்கோள்கள்
* பகுப்பு:வவுனியா மாவட்டத்தில் உள்ள ஊர்களும், நகரங்களும் பகுப்பு:இலங்கை மாவட்ட தலைநகரங்கள்
சாளுவன்குப்பம் தொல்லியல் களம்
thumb|250px|[[சாளுவன்குப்பம் அதிரணசண்ட பல்லவேஸ்வரம்]]
அகழாய்வுகள்
2004-ஆம் ஆண்டில் இந்தியப் பெருங்கடலில் ஏற்பட்ட ஆழிப்பேரலைகளின் சீற்றத்தினால் சாளுவனகுப்பத்தில் வெளிப்பட்ட கல்வெட்டுகளில் காணப்பட்ட குறிப்புகளைக் கொண்டு இந்தியத் தொல்லியல் ஆய்வகத்தின் தொல்லியல் கண்காணிப்பாளர்கள் தி. சத்தியமூர்த்தி மற்றும் சத்தியபாமா பரணிநாத் ஆகியோர் இணைந்து சாளுவன்குபத்தில் 2005-06 மற்றும் 2005-2007-ஆம் ஆண்டுகளில் அகழாய்வுப் பணிகள் மேற்கொண்டனர். அகழாய்வின் போது சாளுவன்குப்பத்தில் பல்லவர் கால புலிக் குடைவரை, முருகன் கோயில் மற்றும்  அதிரனசண்ட பல்லவேஸ்வரம்
பின்னர் அதே இடத்தில் மேலும் நடத்தப்பட்ட அகழ்வாய்வால் சங்க கால செங்கல் கட்டுமானம் கண்டறியப்பட்டது. மாமல்லபுரம் சங்ககாலத் துறைமுக நகரமாகக் கூறப்படும் நீர்ப்பெயற்று என்று சமீபகாலமாக ஆராய்ச்சியாளர்கள் கருதி வந்தனர். ஆனால் அதற்கான சான்றுகள் ஏதும் கிடைக்காத நிலை இருந்து வந்தது. 22 செப்டம்பர், 2005ல் இந்தியத் தொல்லியல் பரப்பாய்வுத் துறையின் கடல் அகழாய்வுப் பிரிவினர் ஆழிப்பேரலையால் வெளிவந்த சில கட்டிடச்சிதைவுகளை முழுவதுமாக வெளிப்படுத்தினர். இவை மாமல்லை கடற்கரை கோவிலுக்கு 270 அடி தொலைவில் இருக்கிறது. இதன் அமைப்பு மாமல்லபுரம் கடற்கரைக் கோயில்போல் உள்ளது.